ddrg/super_eurlex huggingface dataset:
FI Euroopan unionin virallinen lehti L 82/58

KOMISSION TÄYTÄNTÖÖNPANOPÄÄTÖS,

annettu 20 päivänä maaliskuuta 2013,

Yhdistyneessä kuningaskunnassa kalenterivuoden 2013 osalta sovellettavasta vapaaehtoisesta mukauttamisesta johtuvista määristä

(tiedoksiannettu numerolla C(2013) 1577)

(Ainoastaan englanninkielinen teksti on todistusvoimainen)

(2013/146/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, neuvoston asetuksen (EY) N:o 378/2007 (1) muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (2) ja erityisesti sen 10 c artiklan 1 kohdan,

sekä katsoo seuraavaa:

(1) Asetuksen (EY) N:o 73/2009 10 b artiklan 1 kohdassa säädetään, että jokainen jäsenvaltio, joka on soveltanut asetuksen (EY) N:o 387/2007 1 artiklaa kalenterivuoden 2012 osalta, voi soveltaa vähennystä, jäljempänä ’vapaaehtoinen mukauttaminen’, kaikkiin suorien tukien määriin, jotka myönnetään sen alueella kalenterivuoden 2013 osalta. Vapaaehtoista mukauttamista sovelletaan asetuksen (EY) N:o 73/2009 10 a artiklassa tarkoitetun suorien tukien mukauttamisen lisäksi.

(2) Asetuksen (EY) N:o 73/2009 10 b artiklan 5 kohdassa säädetään, että jäsenvaltion on päätettävä ja ilmoitettava komissiolle vapaaehtoisen mukauttamisen taso koko alueensa ja tarvittaessa kunkin eri alueensa osalta sekä vapaaehtoisesta mukauttamisesta aiheutuva kokonaismäärä, joka vähennetään koko alueen ja tarvittaessa sen kunkin eri alueen osalta.

(3) Yhdistynyt kuningaskunta on asetuksen (EY) N:o 73/2009 10 b artiklan 2 kohdan mukaisesti vahvistanut seuraavat alueellisesti sovellettavat vapaaehtoisen mukauttamisen tasot ja ilmoittanut ne komissiolle: Alue Viljelijälle myönnettävä suorien tukien määrä (euroa) Vapaaehtoisen mukautuksen taso Englanti alle 5 000 14 % vähintään 5 000 mutta alle 300 000 9 % vähintään 300 000 5 % Wales alle 5 000 6,5 % vähintään 5 000 mutta alle 300 000 1,5 % vähintään 300 000 0 % Skotlanti alle 5 000 9 % vähintään 5 000 mutta alle 300 000 4 % vähintään 300 000 0 %

(4) Yhdistynyt kuningaskunta on asetuksen (EY) N:o 73/2009 10 b artiklan 5 kohdan b alakohdan mukaisesti ilmoittanut komissiolle vapaaehtoisesta mukauttamisesta kalenterivuonna 2013 aiheutuvan kokonaismäärän, joka ei ylitä kyseisen asetuksen 10 b artiklan 3 kohdassa tarkoitettua enimmäismäärää.

(5) Sen vuoksi olisi vahvistettava vapaaehtoisen mukauttamisen soveltamisesta Yhdistyneessä kuningaskunnassa johtuva määrä,

ON HYVÄKSYNYT TÄMÄN PÄÄTÖKSEN:

1 artikla

Vapaaehtoisesta mukauttamisesta Yhdistyneessä kuningaskunnassa kalenterivuonna 2013 aiheutuva kokonaismäärä on 296,3 miljoonaa euroa.

2 artikla

Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.

Tehty Brysselissä 20 päivänä maaliskuuta 2013. Komission puolesta Dacian CIOLOȘ Komission jäsen

(1) EUVL L 95, 5.4.2007, s. 1.

(2) EUVL L 30, 31.1.2009, s. 16.
FI Euroopan unionin virallinen lehti L 77/2

NEUVOSTON PÄÄTÖS,

annettu 18 päivänä maaliskuuta 2013,

kansainvälisessä sokerineuvostossa Euroopan unionin puolesta esitettävästä kannasta vuoden 1992 kansainvälisen sokerisopimuksen voimassaolon jatkamiseen

(2013/139/EU)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,

ottaa huomioon Euroopan komission ehdotuksen,

sekä katsoo seuraavaa:

Vuoden 1992 kansainvälinen sokerisopimus on tehty neuvoston päätöksellä 92/580/ETY (1) ja se tuli voimaan 1 päivänä tammikuuta 1993 ja oli voimassa kolme vuotta eli 31 päivään joulukuuta 1995. Sopimuksen voimassaoloa on sen jälkeen säännöllisin väliajoin jatkettu kahdella vuodella. Viimeksi voimassaoloa jatkettiin kansainvälisen sokerineuvoston päätöksellä vuoden 2011 kesäkuussa, ja sopimus on voimassa 31 päivään joulukuuta 2013. Sopimuksen voimassaolon jatkaminen edelleen on unionin edun mukaista. Komissio, joka edustaa unionia kansainvälisessä sokerineuvostossa, olisi sen vuoksi valtuutettava äänestämään sopimuksen voimassaolon jatkamisen puolesta,

ON HYVÄKSYNYT TÄMÄN PÄÄTÖKSEN:

1 artikla

Kansainvälisessä sokerineuvostossa unionin puolesta esitettävä kanta on äänestää sen puolesta, että vuoden 1992 kansainvälisen sokerisopimuksen voimassaoloa jatketaan enintään kahdella vuodella.

Komissio valtuutetaan ilmaisemaan tämä kanta kansainvälisessä sokerineuvostossa.

2 artikla

Tämä päätös tulee voimaan päivänä, jona se hyväksytään.

Tehty Brysselissä 18 päivänä maaliskuuta 2013. Neuvoston puolesta Puheenjohtaja S. COVENEY

(1) EYVL L 379, 23.12.1992, s. 15.
FI Euroopan unionin virallinen lehti L 77/1

NEUVOSTON PÄÄTÖS,

annettu 18 päivänä maaliskuuta 2013,

kansainvälisessä viljaneuvostossa Euroopan unionin puolesta esitettävästä kannasta viljojen kauppaa koskevan vuoden 1995 yleissopimuksen voimassaolon jatkamiseen

(2013/138/EU)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,

ottaa huomioon Euroopan komission ehdotuksen,

sekä katsoo seuraavaa:

Viljojen kauppaa koskeva vuoden 1995 yleissopimus on tehty neuvoston päätöksellä 96/88/EY (1) ja sen voimassaoloa on säännöllisin väliajoin jatkettu kahdella vuodella. Viimeksi yleissopimuksen voimassaoloa jatkettiin kansainvälisen viljaneuvoston päätöksellä vuoden 2011 kesäkuussa, ja yleissopimus on voimassa 30 päivään kesäkuuta 2013. Yleissopimuksen voimassaolon jatkaminen edelleen on unionin edun mukaista. Komissio, joka edustaa unionia kansainvälisessä viljaneuvostossa, olisi sen vuoksi valtuutettava äänestämään yleissopimuksen voimassaolon jatkamisen puolesta,

ON HYVÄKSYNYT TÄMÄN PÄÄTÖKSEN:

1 artikla

Kansainvälisessä viljaneuvostossa unionin puolesta esitettävä kanta on äänestää sen puolesta, että viljojen kauppaa koskevan vuoden 1995 yleissopimuksen voimassaoloa jatketaan enintään kahdella vuodella.

Komissio valtuutetaan ilmaisemaan tämä kanta kansainvälisessä viljaneuvostossa.

2 artikla

Tämä päätös tulee voimaan päivänä, jona se hyväksytään.

Tehty Brysselissä 18 päivänä maaliskuuta 2013. Neuvoston puolesta Puheenjohtaja S. COVENEY

(1) EYVL L 21, 27.1.1996, s. 47.
(6)

Monivuotisen toimintakehyksen olisi sisällettävä säännöksiä, joiden tarkoituksena on varmistaa täydentävyys muiden unionin elinten, laitosten ja virastojen sekä Euroopan neuvoston ja muiden perusoikeuksien alalla toimivien kansainvälisten järjestöjen tehtävien kanssa. Tämän monivuotisen toimintakehyksen kannalta tärkeimmät unionin virastot ja elimet ovat Euroopan parlamentin ja neuvoston asetuksella (EU) N:o 439/2010 (3) perustettu Euroopan turvapaikka-asioiden tukivirasto (EASO), neuvoston asetuksella (EY) N:o 2007/2004 (4) perustettu Euroopan operatiivisesta ulkorajayhteistyöstä huolehtiva virasto (Frontex), neuvoston päätöksellä 2008/381/EY (5) perustettu Euroopan muuttoliikeverkosto, Euroopan parlamentin ja neuvoston asetuksella (EY) N:o 1922/2006 (6) perustettu Euroopan tasa-arvoinstituutti (EIGE), Euroopan parlamentin ja neuvoston asetuksella (EY) N:o 45/2001 (7) perustettu Euroopan tietosuojavaltuutettu, neuvoston päätöksellä 2002/187/YOS (8) perustettu Euroopan oikeudellisen yhteistyön yksikkö Eurojust, neuvoston päätöksellä 2009/371/YOS (9) perustettu Euroopan poliisivirasto (Europol), neuvoston päätöksellä 2005/681/YOS (10) perustettu Euroopan poliisiakatemia (CEPOL), Euroopan parlamentin ja neuvoston asetuksella (EU) N:o 1077/2011 (11) perustettu vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava eurooppalainen virasto (tietotekniikkavirasto) ja neuvoston asetuksella (ETY) N:o 1365/75 (12) perustettu Euroopan elin- ja työolojen kehittämissäätiö (Eurofound).
(5)

Asetuksen (EY) N:o 1987/2006 55 artiklan 3 kohdan c alakohdan mukaisesti komissio on ilmoittanut, että komission yhdessä jäsenvaltioiden kanssa suorittama SIS II:n kattava testaus on saatettu onnistuneesti päätökseen. Asiaankuuluvat neuvoston valmisteluelimet ovat 6 päivänä helmikuuta 2013 validoineet ehdotetut testitulokset ja vahvistaneet, että SIS II:n suoritustaso vastaa vähintään SIS 1+:lla saavutettua tasoa.
(5)

Päätöksen 2007/533/YOS 71 artiklan 3 kohdan c alakohdan mukaisesti komissio on ilmoittanut, että komission yhdessä jäsenvaltioiden kanssa suorittama SIS II:n kattava testaus on saatettu onnistuneesti päätökseen. Asiaankuuluvat neuvoston valmisteluelimet ovat 6 päivänä helmikuuta 2013 validoineet ehdotetut testitulokset ja vahvistaneet, että SIS II:n suoritustaso vastaa vähintään SIS 1+:lla saavutettua tasoa.
(5)

Koska VIS-asetuksen perustana on Schengenin säännöstö, Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 5 artiklan mukaisesti Tanska on ilmoittanut VIS-asetuksen saattamisesta osaksi kansallista lainsäädäntöään. Sen vuoksi Tanskan on kansainväliseen oikeuteen perustuvien velvoitteiden nojalla pantava tämä päätös täytäntöön.
(9)

Asetuksen (EY) N:o 1290/2005 33 artiklan 7 kohdan nojalla jäsenvaltiot voivat päättää jättää takaisinperintämenettelyn suorittamatta maaseudun kehittämisohjelman päättämisen jälkeen. Tällainen päätös voidaan antaa vain, jos takaisinperinnästä aiheutuneet ja ennakoitavat kustannukset ovat yhteensä suuremmat kuin takaisin perittävä määrä tai jos takaisinperintä osoittautuu mahdottomaksi velallisen tai väärinkäytöksestä oikeudellisesti vastuussa olevien henkilöiden maksukyvyttömyyden vuoksi ja tämä on todettu ja hyväksytty asianomaisen jäsenvaltion kansallisen lainsäädännön mukaisesti. Jos tällainen päätös on annettu neljän vuoden kuluessa ensimmäisen asteen hallinnollisen tai oikeudellisen päätöksen tekemisestä tai kahdeksan vuoden kuluessa, jos takaisinperintää käsitellään kansallisessa tuomioistuimessa, takaisinperinnän toteuttamatta jättämisestä aiheutuvat taloudelliset seuraukset olisi katettava 100-prosenttisesti EU:n talousarviosta. Asetuksen (EY) N:o 1290/2005 33 artiklan 4 kohdassa tarkoitetussa yhteenvedossa ilmoitetaan määrät, joiden osalta jäsenvaltio on päättänyt olla toteuttamatta takaisinperintää, sekä päätöksen perustelut. Nämä määrät eivät jää asianomaisten jäsenvaltioiden vastattaviksi, vaan ne katetaan EU:n talousarviosta. Tämä päätös ei rajoita sääntöjenmukaisuutta koskevien myöhempien päätösten antamista mainitun asetuksen 33 artiklan 5 kohdan mukaisesti.
(10)

Asetuksen (EY) N:o 1290/2005 32 artiklan 6 kohdan nojalla jäsenvaltiot voivat päättää jättää takaisinperinnän suorittamatta. Tällainen päätös voidaan antaa vain, jos takaisinperinnästä aiheutuneet ja ennakoitavat kustannukset ovat yhteensä suuremmat kuin takaisin perittävä määrä tai jos takaisinperintä osoittautuu mahdottomaksi velallisen tai väärinkäytöksestä oikeudellisesti vastuussa olevien henkilöiden maksukyvyttömyyden vuoksi ja tämä on todettu ja hyväksytty asianomaisen jäsenvaltion kansallisen lainsäädännön mukaisesti. Jos tällainen päätös on annettu neljän vuoden kuluessa ensimmäisen asteen hallinnollisen tai oikeudellisen päätöksen tekemisestä tai kahdeksan vuoden kuluessa, jos takaisinperintää käsitellään kansallisessa tuomioistuimessa, takaisinperinnän toteuttamatta jättämisestä aiheutuvat taloudelliset seuraukset olisi katettava 100-prosenttisesti EU:n talousarviosta. Asetuksen (EY) N:o 1290/2005 32 artiklan 3 kohdassa tarkoitetussa yhteenvedossa ilmoitetaan määrät, joiden osalta jäsenvaltio on päättänyt olla suorittamatta takaisinperintää, sekä päätöksen perustelut. Nämä määrät eivät jää asianomaisten jäsenvaltioiden vastattaviksi, vaan ne katetaan EU:n talousarviosta. Tämä päätös ei rajoita sääntöjenmukaisuutta koskevien myöhempien päätösten antamista mainitun asetuksen 32 artiklan 8 kohdan mukaisesti.
(6)

EKP:n ja kansallisten keskuspankkien oikeus laskea liikkeeseen euroseteleitä sisältää toimivallan toteuttaa kaikki tarvittavat oikeudelliset toimenpiteet, joilla suojataan eurosetelien luotettavuutta maksuvälineinä. EKP:n olisi toteutettava toimenpiteitä tietyn vähimmäistason saavuttamiseksi kaikissa jäsenvaltioissa, joiden rahayksikkö on euro, jotta huolehditaan siitä, että yleisö kykenee erottamaan seteliaiheen jäljennökset euroseteleistä, jotka EKP ja kansalliset keskuspankit ovat laskeneet liikkeeseen ja jotka eivät ole euron väärentämisen torjunnan edellyttämistä toimenpiteistä 28 päivänä kesäkuuta 2001 annetun neuvoston asetuksen (EY) N:o 1338/2001 (3) 2 artiklan a alakohdassa tarkoitettuja vääriä seteleitä (jäljempänä ’aidot eurosetelit’). Tätä varten on tarpeen luoda yhteiset säännöt, joita noudattaen seteliaiheen jäljentäminen on sallittua.
(9)

Parhaillaan on arvioitavina kaksi hakemusta formaldehydin hyväksymiseksi rehun lisäaineena asetuksen (EY) N:o 1831/2003 mukaisesti. Formaldehydiä sisältävien rehun säilytysaineena käytettyjen valmisteiden, jotka on saatettu markkinoille biosidivalmisteina, käytöstä poistamiselle asetetussa määräajassa olisi otettava huomioon tällaisten valmisteiden sääntelyn asetuksen (EY) N:o 1831/2003 edellyttämä aika.
(10)

Kartoituksen kannalta on toki olennaista, että taajuuksien käyttö on läpinäkyvää, mutta kuitenkin on otettava huomioon EU:n lainsäädännössä vahvistettu henkilötietojen, liikesalaisuuksien ja valtionsalaisuuksien suoja. Tällöin on otettava huomioon muiden muassa Euroopan unionin toiminnasta tehdyn sopimuksen 346 artiklan 1 kohdan a alakohta, jonka mukaan mikään jäsenvaltio ei ole velvollinen antamaan tietoja, joiden ilmaisemisen se katsoo keskeisten turvallisuusetujensa vastaiseksi, Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyn Euroopan parlamentin ja neuvoston päätöksen N:o 676/2002/EY (3) (radiotaajuuspäätös) 8 artikla, Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettu Euroopan parlamentin ja neuvoston asetus (EY) N:o 1049/2001 (4) ja komission sisäisten menettelysääntöjen liite, jolla säännellään EU:n turvaluokiteltujen tietojen käsittelyä; näihin tietoihin sisältyvät tiedot, jotka ovat peräisin EU:sta tai jotka on saatu jäsenvaltioista, kolmansista maista tai kansainvälisiltä järjestöiltä (5).
(6)

Nämä mukautukset olisi sisällytettävä täytäntöönpanoasetukseen (EU) N:o 788/2012. Mukautukset koskevat niiden torjunta-aineiden lukumäärää, joita Islannin on valvottava, ja niiden näytteiden lukumäärää, jotka Islannin ja Norjan on otettava ja analysoitava kunkin tuotteen osalta.
(1)

Yhdistetyn nimikkeistön yhdenmukaisen soveltamisen varmistamiseksi komissio antoi 15 päivänä helmikuuta 2007 asetuksen (EY) N:o 160/2007 tiettyjen tavaroiden luokittelusta yhdistettyyn nimikkeistöön (3). Mainitussa asetuksessa luokitellaan CN-koodiin 2208 90 69 tuote, joka on kirkasta, tummanruskeaa nestettä, jossa on aromaattinen yrttinen tuoksu ja jonka maku on karvas ja yrttinen. Tuotteen todellinen alkoholipitoisuus on 43 tilavuusprosenttia, ja se on 32 erilaisen lääkeyrttiuutteen, sokerivärin, veden ja alkoholin sekoitus.
(1)

Direktiivin 2000/29/EY, sellaisena kuin se on muutettuna komission direktiivillä 2002/36/EY (2), hollanninkielisessä toisinnossa on virhe. Liitteessä IV olevan A osan I jakson 32.1 kohdassa on virheellisesti ilmaisu ”met uitzondering van Europese en mediterrane landen”, joka olisi poistettava. Muita kielitoisintoja ei muuteta.
(6)

Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (4) 75 artiklan sekä Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (5) 90 artiklan 1 kohdan mukaisesti toimielin tai viranomainen, jolle on siirretty päätöstä koskeva toimivalta, tekee ennen menoihin sitoutumista rahoituspäätöksen, jossa määritetään menoja aiheuttavan toiminnan keskeiset osat.
(1)

Tanskan viranomaiset ilmoittivat direktiivin 2006/42/EY 11 artiklan 2 kohdassa säädetyn menettelyn mukaisesti komissiolle ja muille jäsenvaltioille toimenpiteestä, joka liittyy Multione S630 -tyypin koneeseen, jonka valmistaja on C.S.F. Srl., via Palù 6/8, 36040 Grumolo delle Abbadesse (Vicenza), Italia. Kone on varustettu CE-merkinnällä, ja sillä on EY-vaatimustenmukaisuusvakuutus koneita koskevan direktiivin 2006/42/EY, sähkömagneettista yhteensopivuutta koskevan komission direktiivin 2004/108/EY (2) ja ulkona käytettävien laitteiden melupäästöjä ympäristöön koskevan Euroopan parlamentin ja neuvoston direktiivin 2000/14/EY (3) mukaisesti.
(1)

Varainhoitoasetuksen 84 artiklan ja unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 (3) soveltamissäännöistä, jäljempänä ’soveltamissäännöt’, 29 päivänä lokakuuta 2012 annetun komission delegoidun asetuksen (EU) N:o 1268/2012, 94 artiklan mukaan ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
(1)

Varainhoitoasetuksen 84 artiklan ja unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä, jäljempänä ’soveltamissäännöt’, 29 päivänä lokakuuta 2012 annetun komission delegoidun asetuksen (EU) N:o 1268/2012 (3), 94 artiklan mukaan ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
(1)

Direktiivin 2012/27/EU mukaan jäsenvaltioiden on toimitettava kansalliset energiatehokkuuden toimintasuunnitelmat viimeistään 30 päivänä huhtikuuta 2014 ja sen jälkeen joka kolmas vuosi. Suunnitelmissa on esitettävä merkittävät energiatehokkuustoimenpiteet ja odotetut tai saavutetut energiansäästöt, mukaan lukien energian toimittamisessa, siirrossa ja jakelussa sekä energian loppukäytössä saavutetut säästöt, jotta saavutettaisiin direktiivin 2012/27/EU 3 artiklan 1 kohdassa tarkoitetut energiatehokkuustavoitteet. Kansallisten energiatehokkuuden toimintasuunnitelmien on joka tapauksessa sisällettävä direktiivin 2012/27/EU liitteessä XIV olevassa 2 osassa määritellyt tiedot. Kansallisia energiatehokkuuden toimintasuunnitelmia on täydennettävä ajan tasalle saatetuilla arvioilla odotetusta primäärienergian kokonaiskulutuksesta vuonna 2020 sekä arvioilla primäärienergian kulutuksesta direktiivin 2012/27/EU liitteessä XIV olevassa 1 kohdassa mainituilla aloilla.
(8)

Neuvosto on tarkastellut myös sitä, olisiko merkittävän vahingon toistuminen todennäköistä, jos toimenpiteiden annettaisiin raueta. Neuvoston arvion mukaan tätä ei todennäköisesti tapahtuisi. Voimassaolon päättymistä koskevan tarkastelun kattamalla ajanjaksolla tuottavuus on kasvanut. EU:n tuotannonalan hallussa on pysyvästi yli 70 prosenttia EU:n markkinoista, ja hinnat, kannattavuus, investointien tuotto ja kassavirtaluvut ovat merkittävässä nousussa. Suuntaukset osoittavat, että markkinakehitystä ei voida pitää tilapäisenä.
(4)

Koska ANSES antoi kyseisen laboratorion arvioinnista 3 päivänä syyskuuta 2012 kielteisen raportin, laboratoriolle annettu lupa on peruutettu neuvoston päätöksen 2000/258/EY täytäntöönpanosta siltä osin kuin on kyse pätevyystesteistä, joiden tarkoituksena on pitää voimassa laboratorioille myönnetty hyväksyntä tehdä raivotaudin vastaisten rokotteiden tehokkuutta mittaavia serologisia valvontatestejä 9 päivänä elokuuta 2010 annetun komission päätöksen 2010/436/EU (3) mukaisesti.
(1)

Varainhoitoasetuksen 84 artiklan ja unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29 päivänä lokakuuta 2012 annetun komission delegoidun asetuksen (EU) N:o 1268/2012 (2), jäljempänä ’soveltamissäännöt’, 94 artiklan mukaan on niin, että ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
(1)

Varainhoitoasetuksen 84 artiklan ja unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29 päivänä lokakuuta 2012 annetun komission delegoidun asetuksen (EU) N:o 1268/2012 (3), jäljempänä ’soveltamissäännöt’, 94 artiklan mukaan ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
(2)

IMO:n meriympäristön suojelukomitea (IMO Marine Environmental Protection Committee, MEPC) on lokakuussa 2012 pidetyssä 64. istunnossaan hyväksynyt kunnonarviointijärjestelmään (päätöslauselma MEPC.94(46)) muutoksia, jotka johtuvat vuonna 2011 hyväksytystä irtolastialusten ja öljysäiliöalusten katsastuksissa sovellettavaa laajennettua tarkastusohjelma koskevasta säännöstöstä (International Code on the Enhanced Programme of Inspections during Surveys of Bulk Carriers and Oil Tankers). Näiden muutosten odotetaan tulevan lopullisesti hyväksytyiksi mainitun komitean 65. istunnossa, joka pidetään 13–17 päivänä toukokuuta 2013.
8.1.

[Yritysostoista luopuminen] ÖVAG sitoutuu yritysostokieltoon. Tämä koskee sellaisten yritysten hankintaa, joilla on oma oikeudellinen muotonsa, yritysten osakkeiden hankintaa ja omaisuuseräkokonaisuuksia, jotka muodostavat liiketoimintayksikön tai toimialan. Mukaan ei lueta hankintoja, jotka on toteutettava rahoitusvakauden ja/tai yhteenliittymän vakauden säilyttämiseksi tai toimivan kilpailun vuoksi, jos komissio on hyväksynyt ne ennakolta. Kielto ei koske myöskään hankintoja, jotka kuuluvat pankin tavanomaiseen juoksevaan liiketoimintaan maksuvaikeuksissa olevien asiakkaiden voimassa olevien velvoitteiden hallinnoinnin yhteydessä. Sitoumus on voimassa rakenneuudistuskauden loppuun saakka.
b)

ne on varustettava kansallisella merkinnällä, josta säädetään vapaaseen liikkeeseen luovuttamisen ajankohtana voimassa olevissa Kroatian kansallisissa säännöissä ja joka on erilainen kuin Euroopan parlamentin ja neuvoston asetuksen (EY) N:o 854/2004 (4) liitteessä I olevan I jakson III luvussa tarkoitettu terveysmerkintä tai asetuksen (EY) N:o 853/2004 liitteessä II olevassa I jaksossa tarkoitettu tunnistusmerkintä.
(10)

Yhteisön rahoitusosuudesta rahastoon 911100MTF/INT/003/EEC suu- ja sorkkataudin torjunnan edistämiseksi yhteisön ulkopuolella 22 päivänä kesäkuuta 2009 tehdyn komission päätöksen 2009/492/EY (7) mukaisesti Euroopan komissio teki 1 päivänä syyskuuta 2009 täytäntöönpanosopimuksen MTF/INT/003/EEC ”EC Funded Activities (2009–2013) carried out by the Food and Agricultural Organisation (FAO) European Commission for the Control of Foot-and-Mouth Disease (EUFMD)” (Yhdistyneiden kansakuntien elintarvike- ja maatalousjärjestön suu- ja sorkkataudin vastaisen Euroopan toimikunnan (EUFMD) suorittamat EY:n rahoittamat toimet (2009–2013)). Sopimuksen voimassaoloaika oli 48 kuukautta. Koska jäsenvaltioiden naapureina olevissa kolmansissa maissa esiintyy edelleen suu- ja sorkkataudin taudinpurkauksia ja joissakin tapauksissa vakavia epidemioita, joista aiheutuu todennäköinen uhka jäsenvaltioiden taudille alttiin karjan terveystilanteelle, on aiheellista uusia täytäntöönpanosopimus ja vahvistaa unionin rahoitus rahastoon 911100MTF/INT/003/EEC.